I 1960 startet Mørebil godsrute til Åndalsnes i korrespondanse med Raumabanen. Tidlig på 1970-tallet ble det startet godsrute til Trondheim. Statistikken for 1978 viser at Mørebil var det største rutebilselskapet i Møre og Romsdal, med 105 ansatte, det eneste med over 100 ansatte. I tillegg til dette drev Mørebil også flere bilverksteder. Bilparken omfattet dette året 42 busser, 28 lastebiler, 2 andre vogner og 14 tilhengere.